cyanic-selkie/wikianc huggingface dataset:
Aleijadinho
Liv og virke
Lisboa levde åleine, og skal ha vore ein levemann som sette pris på god mat og selskap. Rundt 1777 viste han teikn til å li av ein ukjend sjukdom som skulle ta frå han førlegheiten i armane og føtene og gje han store smerter. Etterkvart blei han kjend under tilnamnet «Aleijadinho», 'krøpling'. Han skal ha fortsett arbeidet så lenge han kunne, med utskjeringsreiskapa bunde til hendene av slavane sine. Aleijadinho heldt seg frå dette unna folk ettersom han hata å bli stirra på.
Både Bom Jesus-basilikaen i Congonhas og den barokke gamlebyen i Ouro Preto er rekna som verdsarv av UNESCO.
Kringsjå i Laksevåg
Kringsjå er eit bustad- og næringsområde på Laksevågneset i Laksevåg bydel i Bergen, ved nordenden av Damsgårdsfjellet, nord for Damsgård og aust for Nygård. Opphavleg låg dei tre gardane Holen, Laksevåg og Laksevågsneset i dette området. Frå området er det særs godt utsyn over Bergen sentrum og Byfjorden.
The Defile
The Defile er ein smal isfri passasje mellom enden av Suessbreen og ura i Nussbaum Riegel i Taylor Valley i Victoria Land. Det vart kartlagd og namngjeve av Terra Nova-ekspedisjonen, under Robert Falcon Scott.
Kringsjå i Laksevåg
Kringsjå har eit samla areal på 0,53 km² og 1 og det budde 632 personar i området 1. januar 2014, som for det meste er eit tettbygd bustadsområde. Men det er òg store og gamle industriareal langs Puddefjorden i aust. Holen skole og forretningsenteret Laksevåg senter ligg i området.
Kringsjå femner om skulekrinsane Kringsjå og Laksevågsneset. Hovudvegen gjennom området heiter Kringsjåveien.
Anthony Trollope
Anthony Trollope var ein engelsk forfattar, ein av mest fremgangsrike, produktive og respekterte romanforfattarar i viktoriatian. Nokr av dei meste populære verka hans, kjent som Barsetshire-krønikene, finn stad i det fiktive engelske grevskapet Barsetshire. Trollope skreiv òg djuptpløyande romanar om mellom anna politiske, sosiale og kjønnsmessige spørsmål.
Det litterære omdømet til Trollope dalte likevel ein del mot slutten av levetida hans, men han fekk tilbake vørdnaden frå mange litteraturkritikarar ved midten av 1900-talet.Nokre kjende lesarar av Trollope var skodespelaren Alec Guinness, som aldri reiste nokon stad utan ein av romanane hans i bagasjen, dei britiske statsministrane Harold Macmillan og John Major, økonomen John Kenneth Galbraith, den engelske dommaren lord Denning, dei amerikanske forfattarane Sue Grafton, Dominick Dunne og Robert Caro.
Verk og omdøme
Den første større suksessen til Trollope kom med The Warden (1855). Dette var den første av seks romanar om det fiktive grevskapet Barsetshire, kollektivt ofte omtalte som Barsetshire-krønikene, vanlegvis med handling som dreide seg rundt dei geistlege. Barchester Towers (1857) er truleg den best kjende av desse. Den andre betydelege bokserien hans, Palliser-romanane, tek for seg politikk med den rike industrimannen Plantagenet Palliser og den særs spontane og endå rikare kona hans, lady Glencora, i framtredande posisjonar. Som med Barsetshire-serien finst detmange andre utvikla figurar i kvar roman.
Populariteten til Trollope og kritikarsuksessen hans dalte i dei siste åra hans, men han heldt fram å skriva med uendra produktivitet. Ein del av dei seinare romanane hans fekk god mottaking,særleg den feiande satiren The Way We Liva Now (1875) som den fremste. Til saman skreiv Trollope førtisju romanar, eit dusin noveller og ein del bøker med reiseskildringar.
Etter at han døydde kom Trollope sin sjølvbiografi ut, og blei ein bestseljar. At stjerna hans dalte hjå kritikarane hadde årsak i denne utgjevinga. Sjølv i løpet av den aktive karrieren hans tenderte meldarane til å rista på hovuda over den enorme produktiviteten hans. Sjølvbiografien avslørte at Trollope heldt seg til eit strengt skriveskjema med daglege gjeremål. Den inspirerte musa, i auga til kritikarane, ville aldri følgja eit strengt, fastlagt skriveskjema. Like ille var det at Trollope innrømte å skriva for pengar, medn musa, hevda kritikarane, skulle ikkje vera kyntt til jaget etter pengar.
Den amerikanske forfattaren og kritikaren Julian Hawthorne, som var ein ven av Trollope, lovpriste forfattaren, karakteriserte han som «ein kredit for England og menneskja», men la òg til at «han har gjort stor skade på engelsk skjønnlitteratur med romanane sine.»
Henry James uttrykte òg blanda meiningar om Trollope. Den unge James skreiv ein del bitande omtaler av Trollope sine romanar, The Belton Estate kalla han eksempelvis for «ei tåpeleg bok utan ein einaste tanke eller ide i seg... ei form for mental føde». Han gjorde det klart at han mislikte forteljarteknikken til Trollope, med muntre innskot om korleis handlinga kunne ta kva som helst retning om forfattaren ynskte det. Likevel godkjende James gjennomgåande Trollope si merksemd for realistiske detaljar, slik han skreiv i eit essay kort tid etter at romanforfattaren døydde:
Forfattarar som Thackeray, Eliot og Collins beundra og blei vener med Trollope, og George Eliot noterte at ho ikkje kunne ha gått i gang med eit slikt ambisiøst prosjekt som Middlemarch utan at Trollope hadde gått føre i sine romanar med den fiktive folkesetnaden i Barsetshire. W.H. Auden skreiv om Trollope at «Av alle romanforfattarar i eit kva for helst land er Trollope den som best forstår rolla til pengane. Samanlikna med han er sjølv Balzac altfor romantisk.»
Bibliografi
Alle er romanar om ikkje anna er oppgjeve.
{{kolonnar|
Andre
}}
Johannes Hjelmstad
Johannes Mikkelsen Hjelmstad var ein norsk gardbrukar og stortingsmann frå Ringsaker i Hedmark. Ole Evensen Hjelmstad var halvbror hans.
Hjelmstad var son til ein gardbrukar. I ungdomen gjekk han i privatskule hos Lars Jensen i heimbygda. 18 år gammal tok han over farsgarden, og dreiv denne i 50 år. Nesten heile tida mellom 1857 og 1900 var han medlem av heradsstyret, ordførar i fire år. Valmann frå 1868 til 1903, då ordninga vart oppheva. Forlikskommissær i ein del år, og sparebankdirektør. Medlem i representantskapen til Norges Bank.
Hjelmstad var 2. varamann til Stortinget frå Hedemarkens amt i periodane 1889-91 og 1892-94. Han møtte på tinget i 1890 frå 28. mai og 1891 frå 9. mars, samt eit par veker i mars 1894.
Han døydde på Hjelmstad i Ringsaker i 1910.
Gjert J. Grinde
Gjert Jakobson Grinde var ein bonde og lokalpolitikar frå Grinde ved Eidsfjorden i Gulen kommune.
DS «Vikingen» (1865)
D/S «Vikingen» var eit dampskip bygt i 1865. Det vart levert for I/S Vikingen i Bergen. I mars 1878 vart det overteke av Det Vestlandske Dampskibsselskab og i mai 1883 av Hardanger Sunnhordlandske Dampskibsselskab, som det gjekk i rute for fram til 1898. I 1889 vart skipet ombygd.
M. Haabeth i Trondheim kjøpte «Vikingen» og i 1905 vart det ombygd til 117 bruttotonn. Skipet vart i 1912 seld til H. Braseth i Fauske og Bodø og omdøypt til DS «Hammerø», men vart alt i 1914 seld til Saltens Dampskibsselskab i Bodø, som det gjekk i rute for fram til 1949. Dette året vart det seld til Hans Kalhus i Bodø og skipet fekk namnet «Tarzan». I 1952 vart skipet hogd opp hos Brødrene Anda i Stavanger.
Fylkesveg 390 i Vestfold
Fylkesveg 390 i Vestfold (Østre veg) og går mellom Sundene, nordlegast på øya Tjøme og Tjøme kyrkje i Færder kommune. Vegen er 6,9 km lang.
John Pizzarelli
John Paul Pizzarelli jr. er ein USA-amerikansk jazzgitarist og vokalist. Han har spelt inn over tjue soloalbum og medverka på meir enn førti album av andre artistar, blant dei Paul McCartney, James Taylor, Rosemary Clooney, far hans, jazzgitaristen Bucky Pizzarelli og kona hans, songaren Jessica Molaskey.
Som leiar og medleiar
Med Bucky Pizzarelli
Med Jessica Molaskey
Som plateprodusent eller medprodusent
Med James Taylor og Dave O'Donnell
Som sidemann eller gjesteartist
Med Monty Alexander
Med Harry Allen
Med Debby Boone Med Cheryl Bentyne Med Ray Brown Med Rosemary Clooney Med Kristin Chenoweth Med Buddy DeFranco Med Karen Egert Med Johnny Frigo Med Natalie Cole Med Sara Gazarek Med Stephane Grappelli Med Skitch Henderson og Bucky Pizzarelli Med Hilary Kole Med Erich Kunzel Med The Manhattan Transfer Med Paul McCartney Med Jane Monheit Med Rickie Lee Jones Med Donnie O'Brien Med Curtis Stigers Med James Taylor Med Aaron Weinstein
Episykel
Ein episykel er eit geometrisk hjelpemiddel som vart oppfunne av Apollonius kring 200 fvt., for å framstille samansette periodiske rørsler. Instrumentet vart nytta av Ptolemaios og seinare i antikken og mellomalderen fram til Kepler si tid for å framstille geometrisk variasjonane i rørsla til månen og planetane.
Henrik H. Tveit
Henrik Andreas Henriksen Tveit var ein agronom og lokalpolitikar frå Gulen kommune i Sogn og Fjordane.
Episykel
Etter Ptolemaios sin planetteori (verdsssystem) flyttar planeten seg med jamn fart langs ein sirkel, episykelen, som har sentrum som flyttar seg om jorda med jamn fart langs ein annan sirkel, deferenten. Ved å variere diameter og omlaupstid kunne ein framstille dei sløyfeforma banane til planetane.
For å gjere reie for nokre av uregelmessigheitene i rørsla fann Ptolemaios det naudsynt å tru at både episykel og deferent var eksentriske sirklar. Seinare, då kjennskapen til planetrørslene vart meir nøyaktige, føydde arabarane episykel på episykel inntil systemet vart særs komplisert.
Henrik H. Tveit
Tveit sat som ordførar i Gulen kommune frå 1932 til 1941, og igjen ein kort periode etter at andre verdskrigen tok slutt i 1945. Forgjengaren hans var Hans Kolbeinsson Rutledal, og Søren Randal tok over etter Tveit i 1945. Han var fylkesagronom i Sogn og Fjordane, og var med på å skipa Gulen Kraftlag i 1939.
Daddelvedtak
Daddelvedtak, også kalla daddelvotum eller kritikkvedtak, er den sterkaste forma for kritikk som Stortinget kan kunngjera overfor ein statsråd utan å fremma mistillit.
Ordet kjem frå verbet «å dadla» («kritisera», «klandra», «irettesetja» og skriv seg frå tysk Tadel i tydinga «mangel» eller «skuld» og på tysk heiter det tadelfrei, feilfri) og praksisen med bruk av ordet oppstod rundt 1830. I Stortinget freista opposisjonen å auka innverknaden sin mellom anna ved «adresser» og kritiske merknader (daddelvotum). Daddelvedtak vart gjort mellom anna i 1842 (mot statsminister Due og statsråd Schouboe) og 1860 Daddelvotum var lett tilsløra mistillitsfråsegner.
Daddelvedtak gjennom historia
Daddelvedtak er sjeldan brukte av Stortinget.
Frå 1814-1884
Sidan Kongen var utan daddel, og rådet frå kongen ikkje stod til ansvar, vart daddelvedtak brukt som eit alternativ til riksrettssak.
1884-1945
Som ei følgje av innføringa av parlamentarismen, var ikkje daddelvedtak lenger naudsynt og det forsvann dermed ut av bruk.
Etter andre verdskrigen
Sidan andre verdskrigen har det vore nokre få daddelvedtak i Stortinget.
Epoke
Ein epoke er eit tidpunkt då ein ny utviklingsfase, ei ny tidsrekning eller ein historisk periode byrjar, t.d. då Roma vart grunnlagd, Kristi fødsel osv. Det vert òg nytta om avgrensa avsnitt i historia, kjenneteikna av viktige hendingar. Desse hendingane som særpregar eit tidsrom og skil dei ut som eigne epokar, vert kalla epokal.
Ein astronomisk epoke er eit tidspunkt som er vald som fast referanse, t.d. byrjinga av ei tidsrekning, medan ein geologisk epoke er eit tidsavsnitt i historia til jorda.
Termodynamisk potensial
Termodynamiske potensiale er storleikar som blir brukt for å karakterisere energitilstanden til eit termodynamisk system.
Ein brukar fire termodynamiske potensiale:
Her er p trykk, V volum, T termodynamisk temperatur og S er entropi til systemet som ein ser på.
Einshorn
Einshorn er eit fjell i Dei lepontinske Alpane, i kantonen Graubünden i Sveits.
Fjellet er lett synleg langs motorvegen A13.
Keith Connor
Keith Leroy Connor er ein tidlegare friidrettsutøvar som tevla for Storbritannia i tresteghopp. Han vann gullmedaljen i øvinga ved EM 1982 i Aten og bronsemedaljen i same øving under OL 1984 i Los Angeles.
Aktiv
Connor er fødd i Anguilla i Karibia, og flytta med foreldra til Storbritannia i 1964. Han vart samveldemeister i 1978 og 1982 med etter hopp på høvesvis 17,21 m og 17,81, det siste i for sterk medvind. I 1978 kom han elles på sjetteplassen i EM i Praha.
I juni 1982 sette Connor i Provo i Utah sin personlege rekord på 17,57 m. To månader seinare vart han europameister med eit bestehopp på 17,29 m. Under dei olympiske leikane i Los Angeles i 1984 fekk han ein bronsemedalje, i ei tevling der mange av dei beste tresteghopparane i verda ikkje stilte til start, då mange land, særleg austeuropeiske, boikotta leikane.
Skadar førte til at Connor la opp etter OL-sesongen 1984. Han har sidan arbeidd som trenar, mellom anna var han landslagssjef for Australia i perioden 2001-06.
Somewhere to Elsewhere
Innhald
Alle songar skrivne av Kerry Livgren.
Belsnickel
Belsnickel, òg kalla Belschnickel, Belznickle, Belznickel, Pelznikel og Pelznickel (pelzen tyder «pryla», medan Nickel er kjæleform av Sankt Nikolaus på same måte som Nisse) eller Pelzmärtel, òg kalla Pelzemärtel, Pelzermärtel, Pelzamärdl og Pelzmartin (Märtel er kallenamn på Sankt Morten, Martin av Tours), er namn på eit oppdiktet skikkelse som opptrer som tradisjonell gåveutdelar i førjulstida i høvesvis regionen Pfalz i den sørvestre delen av Tyskland langs Rhinen, Saarland og Odenwald-området i Baden-Württemberg og i regionen Franken.
Belsnickel og Pelzmärtel blir tradisjonelt framstilt som ein gammal mann, gjerne kledd i pels. Han kjem med gåvesekken til borna på Nikolaustag (nilsmesse) 6. desember eller på Martinstag (martinsdag eller mortensmesse) 11. november. Dei lydige og snille har tradisjonelt fått nøtter og frukt, medan uskikkelege born har fått smaka kjeppen.
Reling
Ei rekk(j)e eller reling er eit rekkverk langs kanten av dekket på eit fartøy. Rekka skal hindre at folk og last går over bord. Ho kan ha varierande utforming. På passasjerfartøy er rekke ofte laga av røyr eller septer med vaier. Skipskontrollen krev ei rekkehøgd på minst 75 cm for passasjerfartøy. Er fartøyet lenger enn 100 fot, skal ho vere 105 cm. Rekka er oftast laga av same materiale som skroget.
Belsnickel
Skikken med Belsnickel blei òg vidareført blant familiar i Pennsylvania Dutch-miljøet i USA, det vil seia blant etterommarar av tyske innvandrarar i delar av landet. Der er Belsnickel ein skummel figur som legg kolbitar i julestrømpene til borna dersom dei ikkje har vore snille.
Bigelow Rock
Bigelow Rock er ein låg, 50 meter lang isdekt holme med mange klippeframspring som stikk like opp av sjøen, like vest for Shackletonisen, kring 10 km nordaust for Junction Corner. Han vart kartlagt frå flyfoto tekne av U.S. Navy Operasjon Highjump (OpHjp), 1946–47. Det vart oppretta ein astronomisk kontrollstasjon på holmen under U.S. Navy Operasjon Windmill (OpWml), 1947–48. Han vart namngjeven av Advisory Committee on Antarctic Names etter George H. Bigelow i United States Marine Corps, ein traktorsjåfør og mekanikar med OpHjp og OpWml.
Reling
Trerekke
Mellom skansekledningen og skandekk er det til vanleg ei smal spalte for å lense ut skvalkesjø som kjem på dekk. Eit mål for denne spalta har vore at ho måtte vere så smal at ein tollekniv eller ei vårsild ikkje for ut. Det kan og vere hengsla skvalkeportar i skansekledningen for å sleppe ut større mengder vatn.
Oppå rekkestøttene ligg topprekka. Det er ein kraftig planke som gjer at rekka kan tole påkjenninga ho kan verte utsett for under lasting, lossing, fiske og anna arbeid.
Belsnickel
Belsnickel er i slekt med andre juleskikkelsar som er gaveutdelere og hjelparar til Sankt Nikolaus i europeisk folklore, til dømes Knecht Ruprecht i Nord-Tyskland, djevelbukken Krampus i Austerrike og Zwarte Piet i Nederland.
21. serierunde i Tippeligaen 2000
'''Den 21. runden i Tippeligaen 2000''' vart gjennomført med alle kampane 27. august. Rosenborg gjekk på sitt tredje tap for sesongen då dei overraskande gjekk på eit 2-1 tap heime mot botnlaget Start. Brann gjorde det heller ikkje særskild bra mot Bryne, og klarte berre 0-0. Dermed klatra Viking med sin 2-1-siger mot Tromsø opp på sølvplassen med like mange poeng som Brann. Luka opp til Rosenborg var no på heile ni poeng, fem kampar før slutt. Bryne klatra med det eine poenget forbi Vålerenga på tabellen og opp på trygg plass. Haugesund slo Odd 1-0 heime og reduserte luka opp til kvalikplassen med berre tre poeng. Molde stod for ein storsiger denne runden då dei slo Bodø/Glimt heile 7-1.
Andreas O. Berger
Andreas Olsen Berger, også kjend som A.O. Berger, var ein norsk gardbrukar, lekpreikar og stortingsmann frå Eidsvoll. Han representerte partiet Høgre.
Berger var son til ein gardbrukar. Han var gardbrukar på Haga i Eidsvoll frå 1864 til 1902. Tida 1867-1910 var han medlem av heradsstyret, ordførar dei siste seksten åra. Endå lengre, 1866-1910, var han med i skulestyret. Han var forlikskommissær frå 1873, presten sin medhjelpar frå 1879, og medlem av amtsutvalet. I 1906 var han utsending frå Akershus amt til kongekroninga i Trondheim i 1906.
Han døydde på Dal i Eidsvoll.
Fylkesveg 391 i Vestfold
Fylkesveg 391 i Vestfold går mellom Gjervåg og Holtane i Færder kommune. Vegen er 1,0 km lang.
Big Brother and the Holding Company
Big Brother and the Holding Company er eit amerikansk rockeband som vart danna i San Francisco i 1965 som ein del av det same psykedeliske musikkmiljøet som gav Grateful Dead, Quicksilver Messenger Service og Jefferson Airplane. Dei er mest kjende for perioden då Janis Joplin var vokalist i bandet. Albumet deira Cheap Thrills frå 1968 vert rekna som eit av meisterverka innan psykedelisk musikk frå San Francisco. Det nådde førsteplassen på den amerikanske albumlista og vart rangert på 338. plass på lista til Rolling Stone over dei 500 største albuma gjennom tidene.
Røter i San Francisco
Leiaren Peter Albin, ein country-blues-gitarist som hadde spelt med dei framtidige medlemmane av Grateful Dead Jerry Garcia og Ron McKernan, møtte Sam Andrew, ein profesjonell rock & roll-gitarist med bakgrunn i jazz og klassisk musikk. Etter å ha spelt i lag heime hos Albin foreslo Andrew at dei skulle danne eit band. Paret møtte gitaristen James Gurley og dei enda opp å spele på frie scenar halde av Chet Helms i 1965. Helms fann ein trommeslagar for dei, Chuck Jones, og organiserte den første konserten for det nydanna Big Brother and the Holding Company, Trips Festival i januar 1966. I publikum var målaren og jazztrommeslagaren David Getz, som snart erstatta Jones.
Big Brother vart husbandet i Avalon Ballroom, og spelte ei progressiv form for instrumental rock. Dei følte dei trengde ein sterk vokalist og Helms kontakta Janis Joplin i Austin i Texas, som på denne tida vurderte å bli med Roky Erickson i 13th Floor Elevators. Ho reiste til San Francisco og debuterte med bandet på Avalon den 10. juni 1966.
Janis Joplin
Joplin song for første gong med Big Brother i 1966. Fleire år seinare skildra gitarist Sam Andrew førsteinntrykket til bandet av ho:
Det tok ei stund før tilhengjarane av bandet tok imot den nye songaren. Musikken hennar var heilt annleis frå det Big Brother spelte på denne tida. Big Brother hadde vore særs eksperimentelle og hadde ein uvanleg stil, men med Janis, vart dei meir som vanlege musikarar, og songane deira hadde meir vanlege strukturar, og bandet byrja å verte meir populære i undergrunnsmiljøet i San Francisco.
Termodiffusjon
Termodiffusjon er ei delvis fråskiljing av isotopar (atom av same grunnstoff, men med ulik masse) i eit fluid (væske eller gass) på grunn av temperaturskilnader i fluidet. Metoden blir nytta for å opprike eit stoff på den lettare eller tyngre av to isotopar som er til stades i stoffet.
Big Brother and the Holding Company
Mantra-Rock Dance
Ein av dei tidleg store konsertane til bandet i 1967 var Mantra-Rock Dance den 29. januar 1967 i Avalon Ballroom for San Francisco Hare Krishna-tempel. Big Brother og Janis Joplin spelte der i lag med Hare Krishna-grunnleggaren Bhaktivedanta Swami, Allen Ginsberg, Moby Grape og Grateful Dead. Inntektene vart donerte til Krishna-tempelet.
Termodiffusjon
I Clusius' termodiffusjonsrøyr, som blir nytta for gassar, går ein varmetråd langs aksen av eit langt røyr, medan røyrveggen blir halde avkjølt. Når gass blir ført langsamt gjennom røyret, vil den lette isotopen diffundere mot aksen, den tunga mot røyrveggen. Ved å samle opp gassen som strøymer ut nær aksen, for seg og la denne gjennomløype same prosess ei rekkje gonger, kan ein etter kvart oppnå betydeleg oppriking. Metoden er energikrevjande og fell for kostbar for til dømes oppriking av uran i industriell målestokk, men blir brukt fordi metoden er enkel for å skape små mengder av spesielle isotopar for vitskapleg nytte.
Big Brother and the Holding Company
Monterey Pop Festival
Den historiske framføringa til bandet på Monterey Pop Festival i juni 1967 skapte dei nasjonal og internasjonal merksemd. Bandet skulle spele laurdag ettermiddag med eit sett som inkluderte «Down on Me», «Combination of The Two», «Harry», «Roadblock» og «Ball and Chain». Men bandet tillet ikkje filmmannskapet til Pennebaker å filme eller ta opp lyden av dei utan å betale dei først, og gav ordre til mannskapet om å skru av kamera. Festivalleiinga syns konserten til bandet var så bra at dei ønskte at dei spelte igjen kvelden etter slik at dei kunne filme dei. Dei spelte då berre to songar: «Combination of The Two» og ein kort versjon av «Ball and Chain» (utan gitarsoloen til James Gurley). «Eg hugsar at eg var forbløffa over denne kvite kvinna som song som Bessie Smith,» sa Michelle Phillips ein gong. Dei signerte kontrakt med Columbia Records november same år og Albert Grossman vart manageren deira.
Nasjonal suksess
Etter å ha vorte nasjonalt kjende etter Monterey Pop Festival, vart Big Brother hyrt av Columbia til å spele konsertar over heile landet. Dei var eit kjent band på vestkysten (særleg i San Francisco) og spelte den første konserten sin på austkysten i New York City den 17. februar 1968 i Anderson Theater, 66 Second Avenue. Columbia marknadsførte Janis Joplin som stjerna. Før den tid såg mange på James Gurley som minst like viktig. Pressa i New York kritiserte bandet for at dei høyrdest ustemde ut og for at forsterkarane var skrudd opp til maks. The Village Voice skreiv at sjølv om «det var øyresus» etter konserten laurdag kveld, så hadde Janis same seksuelle fres som Jim Morrison og Jimi Hendrix og hylla ho for «hennar drivande, svingande stil», der ho blanda Bessie Smith, Aretha Franklin og James Brown. «Stundom verka det som om ho song harmoni med seg sjølv». Big Brother var det første bandet som spelte i legendariske Fillmore East i New York City, den 8. mars 1968.
1969–1972
Etter at Joplin forlet Big Brother, vart Dave Getz og Peter Albin med i Country Joe and the Fish og turnerte USA og Europa. Dei spelte på Country Joe-albumet Here We Go Again (Vanguard Records 1969). Getz og Albin forlet Country Joe i mai 1969 for å starte Big Brother på ny med gitarist David Nelson. Dei hadde fleire songarar på prøvespeling, mellom andre Eddie Money, Kathi McDonald og John Herald, men bandet kom til slutt saman att hausten 1969, med nesten den same besetninga (bortsett frå Joplin): Albin, Andrew, Getz og Gurley med Nick Gravenites (vokal), Dave Schallock (gitar) og Kathi McDonald (vokal) i tillegg. Be a Brother kom ut i 1970. Gurley gjekk over på bassgitar, medan Albin spelte rytmegitar, Sam Andrew song meir solovokal med Kathi McDonald, David Schallock på sologitar, Dave Getz på trommer og stundom klaverinstrument. Nick Gravenites produserte òg albumet, og skreiv fleire av songane. Dei gav ut eit siste studioalbum, How Hard It Is, i 1971. Den same besetninga Kathi og Sam og Nick på vokal og i tillegg Mike Finnegan på orgel. Bandet heldt fram med denne besetninga fram til 1972, men dop, tap av management, mangel på konsertar og intern krangling gjorde at dei gradvis fall saman og gav seg i løpet av året. I løpet av dei neste 15 åra kom dei saman ein gong for å spele «The Tribal Stomp» i 1978 i Greek Theatre i Berkeley.
1987 til i dag
Den siste delen av historia deira byrja i 1987, og bandet har turnert no og då sidan den gong med dei fleste originale medlemmene, inkludert Sam Andrew, Peter Albin, Dave Getz og James Gurley. Gurley forlet bandet i 1996 fordi han ikkje støtta ideen om å hyre inn ein kvinneleg songar til å erstatte Joplin. Han vart erstatta i 1997 av Tom Finch. Big Brother har ikkje lenger ein fast vokalist. Michel Bastian, Lisa Battle, Halley DeVestern, Lisa Mills, Andra Mitrovich, Kacee Clanton, Sophia Ramos, Mary Bridget Davies, Chloe Lowery, Jane Myrenget, Lynn Asher, Maria Stanford, Cathy Richardson og Shiho Ochi er av songarane som har sunge med ei på konsertar. Ben Nieves er i dag gitarist i lag med Sam Andrew. I 1999 gav bandet ut albumet Do What You Love, med Lisa Battle som solovokalist. Albumet inneheld nye versjonar av klassiske songar som «Women is Loser» og eit par nye songar. Eit konsertalbum spelt inn i Tyskland kom ut i 2006. I 2008 gav dei ut det doble The Lost Tapes med songar spelt inn på konsertar mellom 1966 og 1967 i San Francisco, med Janis Joplin som songar. Somme av songane hadde vore gjevne ut før uoffisielt, men her var 12 songar som aldri før var gjevne ut.
Tidlegare gitarist James Gurley døydde i 2009 av hjarteattak, like før han fylte 70 år.
Hassel Jernverk
Hassel Jernverk er eit tidlegare jernverk i Skotselv i Øvre Eiker i Viken. Det var i drift frå 1649 til 1870-talet. Det er eit av Noregs eldste jernverk. Dei største gruvene til jernverket var Hassel gruver i Modum og Barbu gruver ved Arendal.
Jernverket fekk privilegiebrev av Fredrik III i 1649, men ein veit ikkje kva tid jernverket eigentleg vart skipa.
De første eigarane var Peder Vibe som var rentemeister i København, Hans Eggertsøn Stockfleth som var borgarmeister i Christiania, slottsskrivaren på Akershus festning Johan Gaarman og futen Christen Mogenssøn.
Ognjanovo
Ognjanovo (bulgarsk Огняново) er ein landsby i kommunen Pazardzjik i provinsen Pazardzjik i Bulgaria. Ved folketeljinga i 2011 hadde busetnaden 2 353 innbyggjarar.
Trondheim ingeniørhøgskole
Trondheim ingeniørhøgskole er ein tidlegare høgskule for ingeniørutdanning, etablert i Trondheim i 1912 under namnet Trondhjems tekniske mellomskole.
Trondhjems Tekniske Læreanstalt (TTL) var etablert i 1870 og vart nedlagt i 1815. Skulen vart då vidareført i to «avleggarar», den eine var Norges tekniske høiskole (1910) og den andre var Trondhjems tekniske mellomskole (TTM) i 1912. Sistnemnde hadde i byrjinga lokale i Munkegata 1 (i dag byens rådhus), og flytta i 1930 inn i lokala på Kalvskinnet der undervisninga framleis vert halde under det nye namnet. Skulen endra namn til Trondheim tekniske skole (TTS) i 1936. 1. januar 1977 fekk skulen høgskulestatus og namnet vart Trondheim Ingeniørhøgskole.
Superfluiditet
Superfluiditet er ein stoffleg fase som blir karakterisert ved at fluidet er viskositetsfritt, det vil seie eit superfluid som er sett i varig rørsle. Fenomenet har eit kvantemekanisk opphav, Bose-Einstein-kondensasjon, og fenomenet opptrer ved låge temperaturar. Fasen superfluiditet oppstår etter ein andreordens faseovergang.
Superfluiditet kan finnast i følgjande system
Superfluiditet vart oppdaga av Pjotr Kapitsa, John F. Allen og Don Misener i 1937. Den teoretisk grunngjevinga av fenomenet vart gjeve av Lev Landau i 1941.
Bosonisk helium
Bosonisk helium, 4He, er den desidert mest vanlege heliumisotopen og heretter berre omtalt som helium. Helium er flytande under 4,22 K (–268,93 °C) og det einaste stoffet som aldri blir fast ved kjøling dvs. det har smeltepunkt ved 0 K (ved atmosfærisk trykk). Ved vidare avkjøling er helium ei vanleg viskøs væske, kalla helium I, ned til den såkalla lambda-temperaturen på 2,172 K (–271 °C), der superfluiditet oppstår ved ein andreordens faseovergang. Denne fasen er kalla helium II. Det verkeleg snodige med helium II er at væska har ein splitta natur: ho har ei superflytande og ein normal komponent som flyt uavhengig av kvarandre og er avhengig av temperaturen slik at ved lambda-temperaturen er væska heilt normal og ved T=0 K er væska heilt superflytande. Den superflytande komponenten er assosiert med ein kompleks ordensparameter som òg kan tolkast som ein makroskopisk, kvantemekanisk, kompleks, bølgefunksjon. Denne oppstår som resultat av ein Bose-Einstein-kondensasjon. Ordensparameteren og den andreordens faseovergangen har superfluid til felles med superleiing, som er eit relatert fenomen.
Forklaringa på mangelen på friksjon i superfluid helium II vart gjeve av Lev Landau i 1941 og kjem av energispekteret: ved låge snøggleiker vil det rett og slett ikkje vere mogeleg for behaldaren å eksitere fonon i væska og dermed er energioverføring til omgivnadane umogeleg, og ingen viskositet.
Vidare bør det nemnast at superfluidkomponenten har null entropi.
Superflytande helium II har fleire merkverdige eigenskapar:
Fermionisk helium
Fermionisk helium, 3He, er ein forholdsvis sjeldan heliumisotop som har kokepunkt på 3,2 K. Sidan 3He tilfredsstiller Fermi-Dirac-statistikk har han heilt andre eigenskapar ved låge temperaturar enn bosonisk helium, så ein kan ikkje heilt utan vidare få ein Bose-Einstein-kondensasjon. Superfluiditet i 3He oppstår ved at atoma parvis følgjer Bose-Einstein-statistikk, òg kalla Cooperpar. Dette er det same som skjer med elektrona i ein superleiar. Overgangen til superfluid skjer ved særs låge temperaturar, av orden millikelvin.
Tynne gassar
Nokre gassar under ekstremt lågt trykk og temperatur kan vere superflytande, til dømes litium. Desse gassane er vanskelege å eksperimentere med, men er særs viktige fordi dei er langt enklare å handsame teoretisk enn helium, som er ei væske.
Termograf
Ein termograf er eit instrument som registrerer temperatur eller temperaturendring i ein lekam og visualiserer det. Termografar kan byggast opp etter ulike prinsipp, men alle er baserte på registrering av infraraud stråling.
Eit registrerande termometer der temperaturen blir teikna som kurve på papir drive fram av eit urverk, vert òg kalla ein termograf. Papiret som temperaturen blir registrert på, kallast eit termogram.
Elsighorn
Elsighorn er eit fjell i Bern-Alpane i Sveits.
Vestleg mote
Vestleg mote viser til føringsliner for klede og utsjånad med opphav i vestleg kultur, opphavleg i Europa og seinare også i Nord-Amerika, med USA som retningsgjevar. Gjennom koloniseringstida og den vestlege dominansen i verda sidan har vestleg mote spreidd seg og på ulike måtar blitt del av klestradisjonar også i ikkje-vestlege land. Av og til har vestleg mote blitt påtvinga folk i slike stader, andre gonger har han blitt avvist eller forboden.
Historie
Innan europeisk drakthistorie kan mote seiast å ha oppstått i seinmellomalderen, då ein tok i bruk skreddarsydde plagg som dekte og omforma kroppen etter visse skiftande reglar. Mannsklede endra seg då raskare enn kvinneklede, i lag med at ein fekk skreddarlaug som utvikla nye syteknikkar, nye materiale frå Austen som silke og fin lin, og nye impulsar knytt til pynt og fargebruk.
Ein skilde som regel mellom manns- og kvinneklede ved at menn hadde synlege bein kledd i ulike former for hoser og bukser, medan kvinner dekka dei til med lange skjørt. Reglane for klede for overkroppen kunne vera meir vekslande. Moten og endringar i han blei først spreidd av rike og adelege ved hoff og i byar, og av skreddarane deira. Etter framveksten av trykking blei han også spreidd gjennom media.
Kvinneklede blei stadig meir visuelt komplekse og vekslande samanlikna med mannsklede frå slutten av 1600-talet, og underklede som forma kroppen og silhuetten etter ulike ideal blei ein viktig del av moten. På slutten av 1800-talet byrja dei å bli enklare, skjørtelengden blei kortare og kvinner byrja bruka klede som tidlegare hadde vore reserverte for menn.
På 1800-talet hadde ein utvikla ei ny forståing for proporsjonane til mannskroppen, og dette gjorde at amerikanske klesprodusentar kunne masseprodusera klede etter standardmål, til dømes dongeribukser, kjeledressar, skjorter og etterkvart også dressar. På 1900-talet blei det også stadig vanlegare med masseproduserte klede for kvinner.
Skreddarsydde klede blei likevel verande eit ideal for dei rike, og frå midten av 1900-talet blei såkalla haute couture ein viktig del av motebildet. Den vestlege moten hadde eit senter i Paris, men blei etterkvart også påvekra frå Italia, Storbritannia og USA.
Utbreiing
Kontakt, kolonisering og misjonering har spreidd vestleg mote til store delar av verda, og gradvis fortrengd eller omforma lokale klesnormer. Ved nokre høve har han ført til danninga av ein ny hybridstil, påverka av den vestlege moten på det tidspunktet han blei introdusert, og av lokale tilhøve.
På Hawaii blei til dømes lange kjolar i edvardiansk stil innført frå 1820-talet av, då misjonærar kom til øya. Misjonærane meinte at kristne dei hadde konvertert måtte dekka til kroppen mykje meir enn dei hadde gjort før, både heime og ute. Kjolane blei raskt gjort lettare og lausare for å passa til det lokale klimaet, og blei ein del av nasjonaldrakten. Kjolane, kjende som holoku, følgjer framleis konvensjonar frå 1800-talsmoten, og skil seg dermed frå moderne vestleg mote.
Moderniseringa av Tyrkia under Mustafa Kemal Atatürk innebar eit skifte bort frå plagg brukte under Det osmanske riket som signaliserte rang, yrke og religion. Atatürk innførte i staden vestlege plagg for menn ved ulike forordningar, som Hatteloven av 1925 og loven om forbodne klesplagg av 1934. Tradisjonelle hovudplagg som fess blei avskaffa, medan vestleg dress med hatt til blei innført i staden.
I dag er ulike former for vestleg mote utbreidde over store delar av verda. Dressen er blitt kalla ein uniform for kapitalismen, brukt av menn innan politikk, forretningar og finansverksemd over heile verda. Skjorte, skjørt og kjole og mindre formelle klede, som t-skjorte, dongeribukse, kortbukse og tights, er også utbreidde klesplagg med utgangspunkt i vestleg mote.
Reaksjonar
Samfunn som set seg sjølv opp som motstandarar av vestleg kultur eller forkjemparar for sin eigen vil ofte prøva å innskrenka eller stoppa påverknaden frå vestleg mote.
Sidan den islamske revolusjonen i 1979 i Iran har ein til dømes brukt lovverket til å gå imot ulike former for vestleg mote, og i 2007 kom det til dømes ut retningsliner som forbaud sminke, plukking av augebryn eller bruk av hårgelé for menn hjå frisørar. I det kommunistiske Nord-Korea er vestleg utsjånad i form av piercingar, dongeribukser, korte skjørt og vestlege frisyrar forbodne.
Bhutan har hatt påbod om å bruka tradisjonelle klede - gho for menn og kira for kvinner - i det offentlege sidan 1989, med bøter om ein ikkje gjer det. Men ein kan også gå bort frå vestleg mote utan tvang. I India har luksusmote gått frå å vera dominert av vestlege motehus til å bruka lokale designerar og drakttradisjonar i takt med at landet har fått auka nasjonal sjølvtillit.
Nic Waal
Nic Waal, fødd Caroline Schweigaard Nicolaysen var ein norsk lege og føregangsperson innan barnepsykologi og barnepsykiatri.
Fylkesveg 392 i Vestfold
Fylkesveg 392 i Vestfold går mellom Kråkere og Mågerø i Færder kommune. Vegen er 2,4 km lang.
Nic Waal
Biografi
Ho tok artium i 1923 og vart cand.med. i 1930. Etter turnusteneste tok ho spesialistutdanning i psykoanalyse i Berlin. Både før og etter dette gjekk ho sjølv i psykoanalyse, både terapeutisk og didaktisk, blant anna hos Harald Schjelderup og Wilhelm Reich. Ho vart godkjent psykoanalytikar i 1933, spesialist i psykiatri 1951 og i barnepsykiatri 1953.
Den offentleg verksemda hennar byrja allereie i studietida, med foredrag om familieplanlegging og seksuell frigjering. Som privatpraktiserande lege i Oslo 1932 til 1939 vart ho gjenstand for ei Chat Noir-vise: «Fru Nic Hoel har psykoanalysert meg, har ‘a psykoanalysert deg?».
Ho hadde ulike stillingar innan psykiatri ved sjukehus i Oslo 1939-1954. I 1951 opna ho i Oslo Dr. Waals institutt for barn med tilpasningsvanskeligheter, Noregs første tilbod innan barnepsykiatri. Instituttet vart utvida i 1953 og kalla Nic. Waals Institutt. Ho leia instituttet til hø døydde i 1960.
Posten utgav i 2005 eit frimerke i høve 100-årsdagen for fødselsdagen til Waals.Norwegian stamps 2005
Ekteskap og born
Nic Waal var gift med forfattaren Sigurd Hoel 1927-1936. Ho var òg gift med Wessel Waal frå 1937 og hadde to born med han, Berit og Helge. I 1951 gifta ho seg med lege Axel Helju, eit ekteskap som varte til 1954. I oppveksten og studietida pleidde ho omgang med Mot Dag-kretsen til Trygve Braatøy, Trygve Bull, Karl Evang og Erling Falk.
Colombiapikulett
Colombiapikulett (Picumnus granadensis) er ein liten fugl i spettefamilien og ein medlem av underfamilien Picumninae, pikulettar. Han er endemisk for Colombia med utbreiing i sørvestre del av landet, på vestsida av sentrale Andes i departementa Nariño, Cauca, Valle del Cauca og Quindío, moglegvis nord til sørlegaste Antioquia.
Nic Waal
Motstandsarbeid under andre verdskrigen
Nic Waal deltok under krigen aktivt i motstandsarbeidet, blant anna ved å føre jødiske born til Sverige. Ho vart arrestert og var flyktning i Sverige våren 1945. For dette vart ho heidra med æresbevisinga Righteous Among the Nations.
Meir kuriøst kan nemnast at ho i 1929 omsette kriminalromanen Mordaren i den kinesiske eske til norsk.
Colombiapikulett
Skildring
Colombiapikuletten har storleik som normalt for pikulettar, ca. 9-10 centimeter og han veg 12-13 g. Samanlikna med storleik for europeiske fuglar er dette om lag som ein gjerdesmett. Fjørdrakta har brungrå overside, ofte med oliventone, undersida er lys grå. Panne og hette på hovudet er mørk med små kvite flekker i hos hoer, hos hannar blir flekkene gulfarga i panna. Underarten lengst nord har lys brune streker på buk og sider og meir gråleg overside. Dette er ein stille fugl, han har ei svak einstonig trille.
Storleiken og utviklinga av populasjonen er ukjent, likevel er han klassifisert som livskraftig av IUCN.
Plantedelen lauk
Plantedelen lauk er ein fortjukka stand av underjordiske blad eller grunnblad nedst på stengelen til laukplantar. Det er plantar i ordenen Asparagales, fordelt på fire familiar, som har laukar. Grunnblada (eller bladstendene) som utgjer lauken er tettsitjande lagdelte og samanvaksne til ein opprett, spiss knoll. Laukblada er kjøtfulle og inneheld både frø og lagra næring, i tillegg til å verna den framveksande spira. Planten har lauk gjennom heile levetida.
Lauk må ikkje forvekslast med stengelknollar eller pålerøter. Nokre artar i orkidéfamilien har ein type overjordiske pseudo-laukar som heller ikkje må forvekslast med lauk.
Descent Pass
Descent Pass er eit pass som går frå Bluebreen til Ferrarbreen i Victoria Land i Antarktis. Det fekk dette namnet av gruppa leia av Albert Armitage under Discovery-ekspedisjonen, på grunn av ein vågal nedstiging til Ferrarbreen her via Descentbreen i 1902.
Otto Herschmann
Dr. Otto Herschmann var ein austerriksk symjar og fektar. Han er ein av få som har vunne olympisk medalje i meir enn éin idrett.
Olympisk symjekarriere
Herschmann deltok fyrst under sommar-OL 1896 i Aten på 100 meter fri. Han vann sølv med tida 1:22.8, seks sekund bak gullvinnaren Alfréd Hajós.
Olympisk fektekarriere
Herschmann returnerte til sommar-OL i 1912 der han deltok som ein del av det austerrikske fektelaget. Laget vann sølv i sabelfekting.
På den tida var han president i den austerrikske olympiske komité. Han er den einaste presidenten i ein nasjonal olympisk komité som har vunne OL-medalje medan han innehadde stillinga.
Konsentrasjonsleir og død
Herschmann vart arrestert i Wien av nazistane, og deportert 14. januar 1942, til utryddingsleiren Sobibor. Han døydde i konsentrasjonsleiren Izbica i tysk-okkuperte Polen seinare same år.
Hall of Fame
Herschmann, som var jøde, vart teken inn i International Jewish Sports Hall of Fame. 7. november 2001 vart ein vegstrekning, Otto-Herschmann-Gasse, i Simmering i Wien kalla opp etter han.
Bilethandsaming
Bilethandsaming er to- eller tredimensjonal signalhandsaming, nytta i samband med analyse og prosessering av bilete, som til dømes digital video. Tidlegare vart bilethandsaming i nokon grad utført med analog elektronikk, men i dag er så godt som all bilethandsaming digital og dei fleste biletsensorar er digitale. Bilete frå analoge sensorar må digitaliserast (samplast og kvantiserast) før dei vert handsama. Høgnivå bilethandsaming, som mønsterattkjenning, komprimering, etc., vert ofte utført i programvare, men lågnivåhandsaming, som filtrering, kan òg utførast av ein ASIC eller FPGA. Grensa mellom låg- og høgnivåhandsaming er noko flytande, så det som i ein samanheng vert rekna som høgnivåhandsaming kan vert sett på som lågnivåhandsaming i ein annan samanheng. Mange typar bilethandsaming er tredimensjonar, etter som ein òg må ta omsyn til tidsdimensjonen.
Medisinsk teknologi
Bilethandsaming har ein sentral plass innan medisinsk teknologi, der det vert nytta i samband med ekkokardiografi, magnetresonanstomografi, mikroskopi, osb.
Radar og sonar
Radar og sonar skapar store datamengder som ofte krev omfattande bilethandsaming. Teknikkar som stråleforming, filtrering, mønsterattkjenning, måldeteksjon og -fylgjing spelar ei viktig rolle.
Overvaking og astronomi
Bilethandsaming er ein viktig teknologi i samband med overvakingsatellittar, observatorium, osb., der det vert nytta for å fjerna støy, finna mønster og objekt, osb.
MGP Nordic 2006
Melodi Grand Prix Junior Nordic 2006 (MGP jr. Nordic 2006) var den andre gongen Melodi Grand Prix Junior Nordic vart arrangert. Tevlinga vart halden i TV-huset i Stockholm i Sverige. Finalen fann stad laurdag 25. november. Danmark vann tevlinga med songen «Tro På Os To» sungen av SEB.
Fylkesveg 409 i Vestfold
Fylkesveg 409 i Vestfold går mellom Lofterød og Tømmerholt i Færder kommune. Vegen er 2,0 km lang.
Meterspor
Meterspor er nemninga på jarnbanespor og trikkespor med ei sporvidd på 1000 millimeter, altså med ein avstand på ein meter mellom dei to skjenene.
Giardiasis
Giardiasis er ein smittsam tarmsjukdom forårsaka av parasitten Giardia lamblia. Han er særleg vanleg i utviklingsland, men finst over heile verda, også i Noreg. Til dømes hadde Bergen eit større utbrot i 2004.
Harunobu
Suzuki Harunobu (med japanske skriftteikn 鈴木春信) var ein japansk tresnittkunstnar.
Harunobu er ein av dei mest kjende utøvarane av den japanske kunstretninga ukiyo-e. I 1765 var han den fyrste som laga fullfargetrykk (nishiki-e), noko som gjorde dei tidlegare to- og trefargetrykka gamaldags. Harunobu brukte mange ulike teknikkar og nytta mange slags motiv, frå klassiske dikt til vakre kvinner. Til liks med mange samtidige japanske biletkunstnarar, laga også Harunobu fleire erotiske bilete, sakalla shunga.
Harunobu hadde ingen elevar, men arbeida hans vart kopiert av mange andre ukiyo-e-kunstnarar.
Beit Yatir
Beit Yatir (hebraisk skrift בית יתיר), òg kalla Metzadot Yehuda (hebraisk skrift מְצָדוֹת יְהוּדָה), er ein religiøs ortodoks moshav og israelsk busetjing sør i Hebron-fjellet på den okkuperte Vestbreidda langs Den grøne linja sør for Susiya. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.
Saara Aalto
Saara Sofia Aalto er ein finsk songar og stemmeskodespelar. Aalto vart landskjend i Finland i 2007 då ho kom på andreplass i Talent Suomi, og i 2012 då ho kom på andreplass i The Voice of Finland. Sidan har Aalto delteke i fleire talenttevlingar, og i 2016 vart ho kjent i Storbritannia då ho kom på andreplass i britiske X Factor med Sharon Osbourne som mentor. Ho er ein av Finlands mest kjende songarar og vart i 2016 kåra til årets finske person. Aalto representerte Finland i Eurovision Song Contest 2018 med songen «Monsters».
Beit Yatir
Moshaven ligg 900 meter over havet og er underlagt Har Hebron regionale kommune. I nærleiken ligg ruinane av den antikke byen Eshtemoa. Beit Yatir vart grunnlagd i 1979 av studentar frå Mercaz HaRav Yeshiva. I 1983 vart moshaven flytta sørvest for den opphavlege plasseringa, til sør for byen As-Samu og den noverande plasseringa i Yatirskogen. Eit synleg landemerke i moshaven er ein høg vindturbin.
Saara Aalto
Bakgrunn
Aalto vaks opp i ein musikalsk familie i Uleåsalo i Finland, og ho skreiv sin fyrste song allereie som femåring. Som barn og ungdom deltok ho i fleire lokale songfestivalar for barn, og i 2003 vann ho Charlotte Church internasjonale syngetevling i USA med ein eigenkomponert song. Vidare representerte ho Finland i Golden Stag International Song Contest i Romania i 2004.
Aalto var elev ved Madetoja vidaregåande skule for musikk, der ho vart uteksaminert i 2005. Deretter flytta ho til Helsingfors for å studere musikk ved Sibelius-akademiet og song ved Helsingfors-konservatoriet for pop og jazz. I 2006–2007 deltok Aalto i det TV-sende talentshowet Talent Suomi – tilsvarande Norske talentar, der ho enda på andreplass. Ein ny andreplass følgde i talentshowet The Voice of Finland i 2012. Aalto har òg delteke med eigenkomponerte bidrag i den finske uttakinga til Eurovision Song Contest to gongar: I 2011 med «Blessed with Love» og i 2016 med «No Fear» – begge gongene enda ho på ein andreplass.
Lasse Ellingsen
Lasse Ellingsen var ein norsk lærar, lensmann og lokalpolitikar frå Grinde ved Eidsfjorden i Gulen. Ellingsen var ein av dei som fekk lærarutdanning av prost Niels Griis Alstrup Dahl i prestegarden i Eivindvik. Som syttenåring vart Ellingsen lærar i heimbygda ved Eidsfjorden. I 1850 vart han så lærar i Brekke, og han bygde eit nytt skulehus på Nedre Haugland i 1852 for eigne middel. Han busette seg etter kvart på Haugland i Brekke.
Saara Aalto
Bakgrunn
Ein ny andreplass følgde i 2016, då Aalto deltok i sesong 13 av det britiske talentshowet The X Factor på ITV. Det var ynsket om ein internasjonal karriere som gjorde at ho melde seg på til audition i tevlinga. I tevlinga fekk Aalto Sharon Osbourne som mentor og kom inn som eit sokalla wildcard. Under direktesendingane var ho tre gongar blant deltakarane med færrast sjåarstemmar, men utover i The X Factor fekk ho stadig større støtte frå sjåarane. Aalto vann òg den åttande og niande direktesendinga, og ho nådde finalen der ho kom på ein andreplass bak Matt Terry.
Lasse Ellingsen
Frå 1862 - 1873 var Ellingsen ordførar i Lavik og Brekke kommune. Deretter, frå 1873, hadde Ellingsen stillinga som lensmann i kommunen, ei stilling han heldt på til han døydde i 1905. I fleire periodar var han varamann til Stortinget: 1862-1863, 1865-1866, 1868-1869 og 1871-1873. I åra 1874-1876 og 1877-1879 var han fast stortingsrepresentant.
Aleko Konstantinovo
Aleko Konstantinovo er ein landsby i kommunen Pazardzjik i provinsen Pazardzjik i Bulgaria. Ved folketeljinga i 2011 hadde busetnaden 2 714 innbyggjarar.
Lasse Ellingsen
I 1886 kjøpte Ellingsen opp det gamle sorenskrivarsetet og handelsstaden Lovisendal frå eit konkursbu. Etter dette dreiv Ellingsen-slekta handel og skipsekspedisjon i Brekke.